கேள்வி: ஹர்ஷவர்தன் ராணே - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2008ஆம் ஆண்டு சப் தொலைக்காட்சியில் ஒளிப்பரப்பான லெப்ட் ரைட் லெப்ட் என்ற தொடரின் 2ஆம் பாகத்தில் ரம்மி கவுர் என்ற கதாபாத்திரத்தில் நடித்தார். அதைத் தொடர்ந்து பல விளம்பரங்களிலும் நடித்துள்ளார். 2010ஆம் ஆண்டு துள்ளி எழுந்தது காதல் (திரைப்படம்) என்ற தெலுங்கு திரைப்படத்தில் நடித்தார். இந்த திரைப்படத்தில் அக்கினேனி நாகார்ஜுனா, அனுசுக்கா செட்டி (நடிகை), பூமிகா சாவ்லா குணச்சித்திர வேடங்களில் நடித்தனர். இந்தத் திரைப்படம் தமிழ் மொழியில் துள்ளி எழுந்தது காதல் (திரைப்படம்) என்ற பெயரில் மொழிமாற்றம் செய்யப்பட்டு வெளியானது. 2012ஆம் ஆண்டு அவுனு என்ற திரைப்படத்தில் நடிகை பூர்ணாவுடன் ஜோடியாக நடித்தார். இதே ஆண்டில் ராணா டக்குபாதி, ஜெனிலியா ஆகியோர் முன்னணி வேடத்தில் நடித்த நா இஷ்டம் என்ற திரைப்படத்தில் கிஷோர் என்ற கதாபாத்திரத்தில் நடித்தார். அதைத் தொடர்ந்து 2013ஆம் ஆண்டு பிரேமா இஷ்க் காதல் என்ற திரைப்படத்தில் நடித்துள்ளார். 2014ஆம் நடிகை வித்யா பாலன் நடித்த நீ எங்கே என் அன்பே என்ற ஹிந்தி மொழித் திரைப்படத்தின் தமிழ், தெலுங்கு மொழி பதிப்புகளில் நயன்தாராவுடன் ஜோடியாக நடித்துள்ளார். அதைத் தொடர்ந்து கீதாஞ்சலி, மாயா, பிரதர் ஒப் பொம்மாலி போன்ற திரைப்படங்களில் நடித்துள்ளார்.